**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**24.6.2019 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**Program:**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení MZ Bratislava-Čunovo splatných ku dňu 21.6.2019
5. Návrh VZN MČ Bratislava-Čunovo, ktorým sa stanovuje spôsob prijímania detí do MŠ, určuje výška a spôsob úhrady príspevku na čiastočnú úhradu výdavkov v MŠ v zriaďovateľskej pôsobnosti MČ
6. Správa z kontroly hospodárnosti, efektívnosti a účelovosti pri nakladaní s rozpočtovými prostriedkami od zriaďovateľa v školskej jedálni pri MŠ v MČ Bratislava-Čunovo za rok 2018

6.A Plán kontrolnej činnosti na obdobie 2. polroka 2019

1. Informácia o plnení a čerpaní rozpočtu MČ Bratislava-Čunovo k 17.6.2019
2. Žiadosť spol. Concrete s.r.o. o nájom pozemku par.č. 544 pod stavbou so súpis.č. 1112 a časti pozemku par.č. 543/9
3. Stanovisko k Návrhu dodatku Štatútu hl. mesta SR Bratislavy
4. Urbanistická štúdia „Zástavba rodinných domov Mladé Čunovo-záhrady 2019“
5. Informácie
6. Rôzne

**K bodu č.1**

Starostka otvorila o 17.05 hod. rokovanie miestneho zastupiteľstva privítaním poslancov a prítomných hostí.

**K bodu č.2**

Starostka určila členov návrhovej komisie a overovateľov.

Návrhová komisia: p. Broszová, p. Maschkanová, p. Krist

Overovatelia : p. Kodhajová, p. Bán

S takto predloženým návrhom poslanci súhlasili.

**K bodu č.3**

*Starostka* požiadala o doplnenie návrhu kontrolnej činnosti na obdobie 2. polroka 2019 za bod č. 6 a za bod č. 11 podmienky zmluvy o budúcej zmluve na objekt sýpky.

S takto predloženými návrhmi programu poslanci súhlasili.

**K bodu č.4**

*p. Maschkanová* sa informovala o akú štúdiu na ktorú s majú podieľať pomernou čiastkou sa jedná: - Dlhá ul. záhrady

*p. Maschkanová a p. Broszová* sa informovali o stave uhrádzania kanalizačných prípojok a žiadajú o zaslanie zoznamu.

Poslanci k predloženému materiálu nemali pripomienky.

**Uznesením č. 48/2019** - **berie na vedomie** kontrolu plnenia uznesení MČ Bratislava-Čunovo s termínom plnenia k 21.06.2019

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č. 5**

VZN prešlo náročným pripomienkovaním, niekoľkokrát bolo upravované a takto predložený návrh je poslednou verziou, ktorá sa bude schvaľovať. Miestna kontrolórka prečítala formálne chyby v materiáli a poslancov požiadala o ich úpravu.

**Uznesením č. 49/2019** – **schvaľuje** Návrh VZN MČ Bratislava-Čunovo č.1/2019, ktorým sa ustanovuje spôsob prijímania detí do materskej školy, určuje výška a spôsob úhrady príspevku na čiastočnú úhradu výdavkov v materskej škole a čiastočnú úhradu nákladov v školskej jedálni v zriaďovateľskej pôsobnosti mestskej časti Bratislava-Čunovo so zapracovanými pripomienkami.

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č. 6**

Správa z kontroly konštatuje, že terajšia vedúca školskej jedálne neprebrala od odchádzajúcej vedúcej dokumenty, z tohto dôvodu boli zistené malé nedostatky napr. výkazy neboli realizované na predpísaných tlačivách... Vedúca ku kontrole pristupovala zodpovedne, bola usmerňovaná ekonómkou i kontrolórkou.

Záverom miestna kontrolórka konštatovala, že neboli zistené nedostatky, ktoré by bolo potrebné riešiť návrhom opatrení, bude však potrebné prepracovať prevádzkový poriadok, pri ktorom jej kontrolórka prisľúbila pomoc.

**Uznesením č.50 /2019 - berie na vedomie** Správu z kontroly hospodárnosti, efektívnosti a účelovosti pri nakladaní s rozpočtovými prostriedkami od zriaďovateľa v školskej jedálni pri Materskej škole v MĆ Bratislava-Čunovo za rok 2018.

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.6A**

Plán kontrolnej činnosti bol vyvesený v zmysle zákona, neboli k nemu vznesené pripomienky.

**Uznesením č. 51/2019 - berie na vedomie** Plán kontrolnej činnosti miestnej kontrolórky MČ Bratislava-Čunovo na 2. polrok 2019

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.7**

K informatívnemu materiálu poslanci nemali pripomienky.

**Uznesením č. 52/2019 - berie na vedomie** Informáciu o čerpaní a plnení rozpočtu MČ Bratislava-Čunovo k 17.6.2019

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.8**

Vlastník objektu spol. Concrete plánuje stavbu skolaudovať a zmeniť účel využitia stavby, podmienkou však je zlegalizovať vstup, ktorý je predmetom nájmu. Materiál bol po krátkej diskusii starostkou na návrh poslancov z rokovania stiahnutý, z dôvodu preverenia skutkového stavu, ktorý pravdepodobne nezodpovedá údajom uvedeným v predloženom geometrickom pláne t.j. pôdorys stavby presahuje nad pozemok, ktorý je predmetom nájmu.

**K bodu č.9**

Primátor požiadal o vydanie stanoviska k návrhu VZN ktorý vychádza z petície predloženej na hl. mesto o zákaze hazardných hier.

**Uznesením č. 53/2019- nemá pripomienky** k predloženému návrhu VZN hlavného mesta SR Bratislavy o prevádzkovaní hazardných hier na území hlavného mesta SR Bratislavy.

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.10**

Miestnemu zastupiteľstvu bola predložená žiadosť o prerokovanie urbanistickej štúdie, ku ktorej zasadala príslušná komisia, ktorá skonštatovala absenciu zberných nádob na separovaný odpad a odporučila stavebníkovi stanovenie podmienky na vybudovanie priestoru pre separovaný odpad.

*Starostka* doplnila, že štúdia je v súlade s územným plánom a bola súčasťou Mladého Čunova. Problematikou odpadu sa budeme musieť vážne zaoberať nakoľko separácia odpadu je na jednej strane nevyhnutná, na druhej strane tam, kde sa kontajnery umiestňujú, ich občania bývajúci v tesne blízosti odmietajú.

**Uznesením č. 54/2019 - berie na vedomie** Urbanistickú štúdiu „Zástavba rodinných domov Mladé Čunovo-záhrady 2019“ s podmienkou vytvorenia zberného hniezda na separovaný zber.

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.11**

**Uznesenie č.55/2019 - berie na vedomie informáciu o:**

* predloženej cenovej ponuke na verené obstarávanie projektu ZŠ

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

***K bodu č.11A***

Starostka poskytla informácie v súvislosti s problémami s podpisom zmluvy s BSK týkajúcej sa kaštieľa. Zmluva sa tvorila dlho s odborným tímom a teraz tesne pred podpisom odobrenej zmluvy vznikla námietka právnej zástupkyne BSK, ktorá nebola od počiatku súčasťou tohto tímu a nebola súčasťou tímu počas celej tvorby a rokovaní.

Z vlastných zdrojov nemáme šancu na rekonštrukciu, vklad BS vysoko prevyšuje náš rozpočet.

T.č. je zmluva zo strany MČ podpísaná avšak zo strany BSK ešte nie z dôvodu protichodných právnych názorov zmluvných strán. Požiadali sme o stanovisko k odpisu majetku audítorku. Po doručení jej odpovede sa bude rozhodovať ako pokračovať nakoľko starostka nemôže pristúpiť na podmienky ktoré budú nevýhodné pre mestskú časť. 25 rokov je príliš dlhá doba a nikto dnes nedokáže predpokladať čo sa za taký dlhý čas udeje.

Plány BSK sú zrekonštruovať kaštieľ, následne areál a až po tom sýpku. Zmluvou o budúcej zmluve si potrebujú zaistiť, že sýpku dostanú do nájmu.

*Maschkanová*: navrhla, aby bola zapracovaná jej požiadavka na schválenie paralelného ukončenia oboch zmlúv

**Uznesením č. 56 /2019 - schvaľuje** podmienky uvedené v zmluve o budúcej zmluve medzi mestskou časťou Bratislava-Čunovo a Bratislavským samosprávnym krajom na budúci prenájom pozemku v k.ú Čunovo parcely reg. C KN  539 o výmere 448 m2 vedenej na LV č.1 v správe MČ Bratislava-Čunovo a objektu sýpky, zapísanej v zozname NKP za účelom rekonštrukcie objektu sýpky a následné prevádzkovanie regionálneho ekocentra na náklady nájomcu. Nájomné sa dojedná za cenu 1 € s DPH za celý predmet nájmu, ktorý začne plynúť po podpise nájomnej zmluvy a doba nájmu bude ukončená v rovnakom termíne ako nájom kaštieľa s priľahlým areálom.

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

*p. Puhovich*

*proti: 0*

*zdržal sa: 0*

**K bodu č.12**

* *starostka* nemá žiadne nové informácie z dôvodu šíriacich k údajnému povoleniu premávky áut pozdĺž priesakového kanála v súvislosti s výstavbou diaľnice D4R7
* *p. Maschkanová*: poslanci sa zúčastnili rokovania s manažérom dopravy, na ktorom odznela požiadavka na zaslanie tlačovej správy, stanovísk SVP i Vodohospodárskej výstavby aby mohli byť občania včas informovaní o možnosti riešenia odklonu dopravy
* *občan p. Bizoň*
* v súvislosti s výstavbou na Dlhej ulici požiadal, aby na základe požiadavky poslancov na vybudovanie zberných hniezd neboli tieto umiestnené v blízkosti už existujúcich ale rovnomerne aj v iných častiach
* v priebehu posledných horúcich dní sa opakovanie dostal do kritickej situácie s autami parkujúcimi pozdĺž poľa a v okolí vstupnej brány k jazerám. Starostka už požiadala o súčinnosť Mestskú políciu, ktorá rieši túto problematiku.
* *občianka p. Lacková*:
* navrhla použiť kamery nainštalované v blízkosti zberných hniezd s upozornením, že priestor je monitorovaný kamerovým systémom nakoľko sa množia situácie s nerešpektovaním separácie a s nedodržiavaním poriadku. *Miestna kontrolórka*: upozornila na skutočnosť, že z dôvodu ochrany osobných údajov občania fyzické osoby nemôžu monitorovať verejný priestor
* v akom štádiu je petícia za osadenie spomaľovačov? Je v štádiu riešenia
* či existuje časový horizont výstavby inžinierskych sietí v časti Konopiská? A aby bola uzatvorená obslužná komunikácia. S prácami podľa developera by sa malo začať koncom júna.
* *p. Maschkanová*:
* kedy bude odstránený suchý strom na cintoríne? Pracovníci zelene z dôvodu obavy pred poškodením blízkych náhrobných kameňov odstránenie odmietajú, budeme musieť požiadať špecialistov.
* požiadavka o vyčistenie kanála pred vstupom do priestorov klubu pod miestnym úradom nakoľko nahromadená tráva spôsobila jeho upchatie a následné vytopenie priestorov.

Starostka poďakovala prítomným a ukončila rokovanie zastupiteľstva o 19.30 hod.